પગપાળા ડાકોર જતા હરીભક્તોની સેવા કરવા માટે રસ્તામાં અનેક સેવાભાવી લોકો દ્વારા વિવિધ પ્રકારના કેમ્પ પણ ગોઠવવામાં આવ્યા છે. આ કેમ્પમાં શુદ્ધ અને સાત્વીક ભોજન, છાશ, ફ્રુટ, ચા-પાણી અને નાસ્તા સહિતની સુવિધાઓ પદયાત્રીઓને વિનામુલ્યે આપવામાં આવે છે. કહેવાય છે કે મનુષ્ય સેવા એ જ પ્રભુ સેવા, આ જ વાતને ચરીતાર્થ કરતા સેવાભાવી લોકો અનેક રૂપે પદયાત્રીઓની સેવા કરી રહ્યા છે. પદયાત્રીઓના આરોગ્યને જો કોઈ અસર પહોંચી હોય તો તેમના માટે ખાસ આરોગ્ય કેન્દ્રો પણ પદયાત્રાના માર્ગમાં ઉપ્લબ્ધ છે. અહીંયા હોમીયોપેથી, એલોપેથી, અને આયુર્વેદિક દવાઓની સેવા પુરી પાડવામાં આવે છે.